ธปท.กู้14วัน ออกพันธบัตร 3.5หมื่นล้าน
ธปท.ประมูลพันธบัตรระยะสั้น เดือน พ.ค. วงเงิน 3.5 หมื่นล้านบาท
16 พ.ค. 2558

ธปท.ประมูลพันธบัตรระยะสั้น เดือน พ.ค. วงเงิน 3.5 หมื่นล้านบาท
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ประกาศกำหนดแผนการออกพันธบัตร ธปท.อายุไม่เกิน 15 วัน ในเดือน พ.ค.ปีนี้ โดยจะออกพันธบัตร ธปท.รุ่น พ.14/14/58 ในวงเงิน 3.5 หมื่นล้านบาท อายุ 14 วัน เปิดประมูลในวันที่ 15 พ.ค. 2558 กำหนดชำระเงินในวันที่ 19 พ.ค. 2558 และครบกำหนดในวันที่ 2 มิ.ย. 2558
ทั้งนี้ การออกพันธบัตร ธปท.เป็นการดำเนินการบริหารสภาพคล่อง เพื่อดูดซับสภาพคล่องในระบบตามปกติให้มีปริมาณเพียงพอ และเหมาะสมกับระดับอัตราดอกเบี้ยนโยบายในปัจจุบันที่ 1.5%
นอกจากนี้ ยังกำหนดอัตราดอกเบี้ยพันธบัตร ธปท.ประเภทอัตราดอกเบี้ยลอยตัวอายุ 3 ปี รุ่นที่ 1/FRB 3 ปี/2558 สำหรับงวดเริ่มต้นวันที่ 17 พ.ค. เท่ากับ 1.57833% ต่อปี เท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารตลาดกรุงเทพ หรือไบบอร์ ระยะ 3 เดือนณ วันที่ 14 ก.พ. 2558 ลบ 0.1% บังคับใช้ตั้งแต่วันที่ 14 พ.ค. 2558